open-index/open-wikipedia-markdown huggingface dataset:
Մայլս Քենեդի

**Մայլս Քենեդի** (անգլերեն՝ Myles Kennedy, իսկական անունը-**Մայլս Ռիչարդ Բաս** (անգլ.` Myles Richard Bass), ծնվել է 1969 թվականի նոյեմբերի 27-ին Սփոքեն քաղաքում), ամերիկացի երաժիշտ, կարիերայի սկզբում հանդես է եկել *Citizen Swing* և *The Mayfield Four* խմբերում։ Ավելի հայտնի է, որպես Alter Bridge խմբի վոկալիստ և ռիթմ կիթառահար, ինչպես նաև համագործաքցում է Guns N' Roses խմբի նախկին կիթառահար՝ Սլեշի հետ, որի հետ 2012 թվականին թողարկել են  Apocalyptic Love, իսկ 2014 թվականին World On Fire ալբոմները։ Քենեդին հայտնի է որպես վոկալիստ և կիթառահար, ով ունի մինչև 4 օկտավա դիապազոնի հասնող տենորային ձայն։

## Կարիերան
 Քենեդին մեծացել է Սփոքեն քաղաքում (նահանգ Վաշինգթոն)։ Իր կարիերան սկսել է 1990 թվականին, որպես կիթառահար, Cosmic Dust ջազային անսամբլում, որի կազմում նա թողարկեց իր առաջին ալբոմը։ Իր հաջորդ խմբի (Citizen Swing) հետ նա թողարկում է 2 ալբոմ, որից հետո 1995 թվականին խումբը ցրվում է։
 1996 թվականին Քեննեդին հիմնում է իր հաջորդ խումբը՝ The Mayfield Four: The Mayfield Four-ի կազմում նա թողարկում է 2 ալբոմ՝ Fallout (1998) և Second Skin (2001): Խումբը իր գործունեությունը դադարեցրել է 2002 թվականին։
### Կարիերան Alter Bridge-ում
2004 թվականին Creed խումբը ցրվում է։ Նրա 3 անդամներ՝ կիթառահար Մարկ Թրեմոնթին, բաս կիթառահար Բրայան Մարշալը և թմբկահար Սքոթ Ֆիլիպսը որոշեցին շարունակել իրենց համատեղ աշխատանքը։ Խմբի անունը փոխվում է, դառնալով Alter Bridge: Գնահատելով Քենեդիի վոկալային բարձր ընդունակությունները, նրան առաջարկում են խմբի վոկալիստի «պաշտոնը», որին Քենեդին պատասխանում է դրական։ 2013 թվականի դրությամբ խումբը թողարկել էր 4 ամբողջական ալբոմներ, առանց խմբի անդամների փոփոխության։

## Փաստեր
* Հայրը՝ Ռիչարդ Բասը մահացել է, երբ Մայլսը 4 տարեկան էր։ Մայրը ամուսնացել է 2-րդ անգամ և նրա ազգանունը դարձել է Քենեդի։
* Դաստիարակվել է ինչպես քրիստոնյա, բայց ավելի ուշ դարձել է *ագնոստիկ*։
* Rock Star ֆիլմում մարմնավորել է Մարկի կերպարը։
* Մայլսի մոտ հայտնաբերվել է լսողական համակարգի հիվանդություն (աղմուկի կամ խշշոցի զգացում ականջներում)։
* Մայլսի հասակը 180 սանտիմետր է։
* Ունի մինչև 4 օկտավա դիապազոնի հասնող տենորային ձայն
* 2003 թվականին ամուսնացել է Սելենա Ֆրանկի հետ, ով աշխատում է, որպես դաստիարակ մանկատանը։

## Ալբոմներ
### The Mayfield Four
#### Fallout

#### Second Skin

### [[Սլեշ (կիթառահար)|Սլեշ]]ի հետ
#### Made in Stoke 24/7/11(2011)

#### Apocalyptic Love(2012)

#### World on Fire(2014)

## Արտաքին հղումներ
* Պաշտոնական կայք
* Ֆեյսբուք
* Twitter
* Ինստագրամ
* IMDB
* Myspace

Կատեգորիա:21-րդ դարի ամերիկացի երգիչներ
Կատեգորիա:Ամերիկացի ռոք երգահաններ
Կատեգորիա:Ամերիկացի ռոք երգիչներ
Ինքնակրթություն

**Ինքնակրթություն**, ինքնուրույն կրթություն, գիտության, տեխնիկայի, մշակույթի և այլ բնագավառում կանոնավոր գիտելիքների ինքնուրույն ձեռք բերում։ Նպաստում է ներքին կազմակերպվածության, նպատակասլացության, աշխատասիրության և բարոյական այլ հատկությունների մշակմանը։ Ինքնակրթության հիմնական ձևերն են՝ գիտական, գիտա-հանրամատչելի, ուսումնական, գեղարվեստական և այլն, գրականության, մամուլի ուսումնասիրում, օժանդակ միջոցներ են՝ դասախոսությունների, զեկուցումների, համերգների, ձայնագրությունների ունկնդրում, ներկայացումների, կինոֆիլմերի, հեռուստատեսային հաղորդումների դիտում, թանգարանների, ցուցահանդեսների, պատկերասրահների այցելում և այլն։

Կատեգորիա:Կրթություն
Իոնացում

**Իոնացում**, իոնների ու ազատ էլեկտրոնների գոյացումը էլեկտրականապես չեզոք ատոմներից և մոլեկուլներից։ «Իոնացում» տերմինով են արտահայտում ինչպես տարրական ակտը (ատոմի, մոլեկուլի իոնացում), այնպես էլ նման բազում ակտերի համախումբը (գազի, հեղուկի իոնացում)։ Գազի իոնացումը իրագործվում է ուլտրամանուշակագույն, ռենտգենյան և Y-ճառագայթման ազդեցությամբ (ֆոտոիոնացում), էլեկտրոնների, իոնների կամ մեծ արագություն ունեցող ատոմների հարվածներով (հարվածային իոնացում), պինդ մարմնի մակերևույթից ադսորբված ատոմների և մոլեկուլների պոկման դեպքում՝ դրական կամ բացասական իոնների ձևով (մակերևութային իոնացում), բարձր ջերմաստիճանի դեպքում (ջերմային իոնացում)։ Հեղուկում իոնացումը իրագործվում է նույն մեխանիզմով, ինչ և գազերում։ Իոնացված գազերն ու հեղուկները օժտված են էլեկտրահաղորդականությամբ, որն ընկած է իոնացման պրոցեսների բազմազան կիրառությունների հիմքում։ Պինդ մարմնում իոնացմը էլեկտրոնների անցումն է արժեքական գոտուց հաղորդականության գոտի, որի հետևանքով ատոմները փոխարկվում են իոնների։ Իրագործվում է լույսի, էլեկտրական դաշտի ազդեցությամբ, էլեկտրոնների հարվածից, ջերմային շարժումից։ Իոնացումը բնութագրող մեծություններից է իոնացման պոտենցիալը։ Իոնացման հակառակ պրոցեսը էլեկտրոնների և իոնների ռեկոմբինացիան է։

Կատեգորիա:Ատոմային ֆիզիկա
Կատեգորիա:Ֆիզիկական քիմիա
Կատեգորիա:Իոններ
Սպիտակ սունկ

**Սպիտակ սունկ** (), թնջուկ, բազիդիավոր սնկերի բոլետայինների ընտանիքի տեսակ։

## Տարածվածություն
Հայաստանում հազվադեպ հանդիպում է անտառային գոտիներում՝ ամռանից մինչև ուշ աշուն՝ հողի վրա (1000-1900 մ բարձրություններում)։
մինի|Սպիտակ սունկ (B. rex-veris)
Ընդհանուր՝ Եվրոպա, Ասիա, Հյուսիսային Աֆրիկա, Հյուսիսային Ամերիկա, Ավստրալիա, Հարավային Կովկաս (Ադրբեջան, Վրաստան, Հայաստան)։ Աշխարհի մի շարք երկրներում ունի լայն տարածում, սակայն Հայաստանում հանդիպում է հազվադեպ, եզակի առանձնյակներով, հայտնաբերված է Իջևանի ֆլորրայի շրջանում՝ «Դիլիջան» ազգային պարկ, Զանգեզուրի ֆլորրայի շրջանում՝ Գորիսի շրջակայք, Ապարանի՝ Մարմարիկ գետի ափին, Լոռու՝ Թումանյան կայան։

## Կառուցվածք
մինի|Լիտվայում
Երիտասարդ պտղամարմիններն ավելի բաց գույնի են։ Գլխարկի ստորին մասը սպունգանման է՝ մանր ծակոտիներով, սկզբում՝ սպիտակ, հասուն տեսակներինը՝ դեղնականաչավուն երանգով։ Պտղամիսն ամուր է, սպիտակ։ Ոտիկը (բարձրությունը 7-12 սմ, հաստությունը՝ 2-6 սմ) գավազանաձև է, դեպի հիմքը հավասար լայնացած, բաց գորշավուն, վերևի մասում՝ ցայտուն արտահայտված սպիտակ, ապա՝ կեղտոտ սպիտակ կամ գորշավուն ցանցիկով։
Միկոռիզագոյացնող է, համակեցության մեջ է մտնում կաղնու, սոճու, բոխու հետ։ Գլխարկը (տրամագիծը՝ 5-25 սմ) բարձիկաձև է, մսալի։ Գույնը հաճախ կախված է աճման տեղից և էկոլոգիական պայմաններից, սոճուտներում այն մուգ գորշ կամ գորշաշագանակագույն է, սաղարթավոր անտառներում՝ բաց, դժգույն դեղնագույն։

## Նշանակություն և կիրառում
Ամենաարժեքավոր և համեղ սնկերից է, հարուստ է սպիտակուցներով, ունի բարձր սննդային հատկություններ։ Պիտանի է բոլոր տեսակի խոհարար, մշակման և մթերման համար։ Ավելի արժեքավոր են չորացրած պտղամարմինները։ Ունի նաև բուժիչ հատկություններ. հակաբիոտիկ ակտիվություն, պտղամարմինների մեջ հայտնաբերվել են հակաուռուցքային նյութեր։ Նման է ոչ ուտելի լեղասնկին։ Վերջինս ունի դառը համ, պտղամիսը կտրելիս վարդագույն է։

## Պատկերասրահ

Boletus edulis 23.jpg
Boletus edulis 235.jpg
Boletus edulis 239.jpg
Boletus edulis 2390.jpg
Boletus edulis 333.jpg
Boletus edulis 444.jpg 


## Արտաքին հղումներ
* Таксономия на сайте www.mycobank.org
* ГОСТ Р 54643-2011 Грибы белые свежие. Общие технические условия

## Գրականություն
* 
* 
* 
* 
* 
* 

Կատեգորիա:Բազիդիավոր սնկեր
Կատեգորիա:Դեղասնկեր
Կատեգորիա:Ուտելի սնկեր
Ինքնաթափ

մինի|«Mercedes-Benz Arocs» ինքնաթափ
**Ինքնաթափ**, ինքնաբեռնաթափվող բեռնատար ավտոմոբիլ, կցանք կամ կիսակցանք։ Տարբերվում են ըստ բեռնաթափման ձևի։ Առավել տարածված են շրջվող թափքով ինքնաթափերը։ Թափքի շրջման համար կիրառվում են հիդրավլիկ ամբարձիչներ։

## Տես նաև
* Կեռաշերեփ

Կատեգորիա:Մեքենաներ
Իշակաթնուկ

250px|մինի
**Իշակաթնուկ** (), իշակաթնուկազգիների ընտանիքի բույսերի ցեղ։ Բազմամյա խոտաբույսեր են, թփեր, հազվադեպ՝ ծառանման և միամյա, մի տվյալներով ընդգրկում է 800, մեկ ուրիշ տվյալներով 1600, երրորդում մոտավորապես 2000 տեսակ։ Ռուսաստանի տարածքում հայտնի է 160 տեսակ։ Սրանք միամյա և բազմամյա խոտեր են, թփեր կամ ծառեր։

##### Տերևներ
Տերևները հերթադիր են, ամբողջական։

##### Ծաղիկներ
Ծաղիկները միասեռ են, պարզ ծաղկաբույլերը խմբվելով՝ կազմում են բարդ հովանոցանման ծաղկաբույլ։

##### Պտուղ
Պտուղը տուփիկ է՝ բաժանված 3 միասերմ մասերի։

## Տեսակներ
Հայտնի է մոտ 2000 տեսակ՝ տարածված ամենուրեք, առավելապես արևադարձային, մերձարևադարձային և բարեխառն գոտիներում։ ԽՍՀՄ նախկին տարածքում աճում է իշակաթնուկի մոտ 170 տեսակ, որից 29-ը՝ ՀՀ ցածրադիր կիսաանապատային գոտուց մինչև բարձր ալպյան գոտին։ Պարունակում է կաթնահյութ (որտեղից անվանումը), որը շատ տեսակների մոտ թունավոր է, առաջացնում է այրվածքներ, երկար ժամանակ չապաքինվող խոցեր, ազդում է նյարդային համակարգի և սրտի վրա։ Հատկապես արևադարձային տեսակների կաթնահյութը պարունակում է արժեքավոր նյութեր (կաուչուկ, գուտապերչ, խեժ և այլն)։ Իշակաթնուկի որոշ տեսակներ դեղաբույսեր են, որոշներն ունեն դեկորատիվ նշանակություն։

## Պատկերասրահ

Молочай полумохнатый KR 02.jpg|
Euphorbia jacquemontii 3.jpg|Euphorbia jacquemontii
Zypressenwolfsmilch01.jpg|Zypressenwolfsmilch
Euphorbia resinifera.jpg|Euphorbia resinifera
Euphorbia virgata.jpeg|Euphorbia virgata

*

## Ծանոթագրություններ

Կատեգորիա:Բույսեր այբբենական կարգով
Կատեգորիա:Դեղաբույսեր
Կատեգորիա:Թունավոր բույսեր
Կատեգորիա:Իշակաթնուկազգիներ
Ինդուկտիվություն

**Ինդուկտիվություն** ( - մակածում, դրդում), ֆիզիկական մեծություն, որը բնութագրում է էլեկտրական շղթայի մագնիսական հատկությունները։ Հաղորդիչ կոնտուրով անցնող հոսանքը շրջապատող մագնիսական դաշտ է ստեղծում, ընդ որում կոնտուրի մեջ ներթափանցող մագնիսական ինդուկցիայի հոսքը ուղիղ համեմատական է հոսանքի ուժին։ Համեմատականության առաջին գործակիցը հենց ինդուկտիվություն է։ Այն թվապես հավասար է մագնիսական հոսքին, երբ կոնտուրով միավոր հոսանք է անցնում։ Միավորների միջազգային համակարգում ինդուկտիվության միավորը հենրին է։ CGS համակարգում ինդուկտիվությունը երկարության չափայնություն ունի, և միավորը սանտիմետրն է (հն= 109 սմ)։ Ինդուկտիվությունը կախված է կոնտուրի ձևից, չափերից, ինչպես նաև շրջապատող միջավայրի հատկություններից։ Կոնտուրի հոսանքի փոփոխության ժամանակ մակածվող ինքնինդուկցիայի էլշուն արտահայտվում է իդիկատորությամբ։ Տվյալ առաջինի դեպքում ինդուկտիվությունն է որոշում հոսանքի մագնիսական դաշտի W էներգիան։

Կատեգորիա:Ֆիզիկական մեծություններ
Էժեն Իոնեսկո

**Էժեն Իոնեսկո** (, նախապես եղել է՝ *Էուջեն Իոնեսկու*, , ), ռումինական ծագմամբ ֆրանսիական դրամատուրգ, աբսուրդի թատրոնի հիմնադիրներից։ Ֆրանսիական ակադեմիայի անդամ (1970 թվական)։

Իոնեսկոն սովորական կենցաղային իրավիճակները ներկայացրել է շրջոնքված, դրանց տվել անհեթեթ տեսք («Հերատ երգչուհին», բեմադրված 1950 թվականին, հրատարակված 1953 թվականին, «Ամեդեյ կամ ինչպես ազատվել նրանից», բեմադրված և հրատարակված 1954 թվականին)։ Հետագայում Իոնեսկոյի ստեղծագործություններից դուրս են մղվում իրականության նախկինում երգիծվող գծերը՝ տեղի տալով դեկադենտական մոտիվների («Ծարավ և քաղց», բեմադրված և հրատարակված 1966 թվականին)։

Իոնեսկոյի «Ռնգեղջյուր» պիեսը թարգմանվել է հայերեն։

## Հայերեն թարգմանություն
* «Հերատ երգչուհին»

## Ծանոթագրություններ

Կատեգորիա:Ֆրանսիացի դրամատուրգներ
Կատեգորիա:Ռումինացի դրամատուրգներ
Կատեգորիա:Բուխարեստի համալսարանի շրջանավարտներ
Կատեգորիա:Ֆրանսիացի գրողներ
Կատեգորիա:Ֆրանսիացի նկարիչներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրաքննադատներ
Կատեգորիա:Ֆրանսիական ակադեմիայի անդամներ
Կատեգորիա:Աբսուրդիզմ
Կատեգորիա:Ռումինացի արձակագիրներ
Կատեգորիա:Անձինք նամականիշերի վրա
Իդինա Մենզել

**Իդինա Կիմ Մենզել** (, ), ամերիկյան թատրոնի, կինոյի և հեռուստատեսության դերասանուհի, երգչուհի և երգերի հեղինակ։

Հայտնի է դարձել ելույթ ունենալով Broadway թատրոնի բեմում։ Խաղացել է թատերական գլխավոր դերերից մեկում (1996) և էկրանային (2005) ռոք-մյուզիքլում։ Հիմնականում խաղացել է մյուզիքլներում։

## Կենսագրություն
Իդինա Կիմ Մենզելը ծնվել է 1971 թվականի մայիսի 30-ին հրեական ընտանիքում, Նյու-Յորքում։ Նրա նախնիները Ամերիկա եկել են Հյուսիսային Եվրոպայից և Ռուսաստանից։ Նա փոքր հասակից երազել է դառնալ երգչուհի։ 8 տարեկանում աչքի էր ընկնում վոկալով։ Իր երաժշտական կարիերան Իդինան սկսել է Նյու-Յորքի համալսարանում (որտեղ ստացել է բակալավրի կոչում, դրամատիկական արվեստ բաժնում)։ 1995 թվականին նա խաղացել է Ջոնաթան Լարսոնի «Բոհեմ» մյուզիքլում։ 1996 թվականին նրա խաղացած դերը այդ մյուզիքլում արժանացել է «Թոնի» մրցանակաբաշխության անվանակարգում, որպես «լավագույն կնոջ դերը (երկրորդական պլանում) մյուզիքլում»

2003 թվականին Մենզելը Էլֆաբի ձայնային դերն է կատարել Սթիվեն Շվարցի մյուզիքլում, որը կոչվում էր «Wicked»։ Իդինան խաղացել է բազմաթիվ ֆիլմերում։

1998 թվականին Ռեյ Չարլզը Իդինային հրավիրել է «Գենան և ընկերները» ալբոմի թողարկմանը։ Դրանից հետո Իդինան թողարկել է երեք սոլո ստուդիական  և մեկ համերգային ալբոմներ։

## Անձնական կյանքը
2003 թվականի հունվարի 11-ին Իդինան ամուսնացել է դերասան Թեյ Դիգսի հետ, որի հետ նա ապրում է միասին 2013 թվականի դեկտեմբերից։ Նրանք ունեն որդի՝ Ուոքեր Նաթանիել Դիգզը, որը ծնվել է 2009 թվականին։

2017 թվականի սեպտեմբերին Իդինան ամուսնացել է դերասան Աարոն Լորի հետ, որի հետ նա հանդիպում էր երկու տարի նախքան հարսանիքը։ 2015 թվականի օգոստոսին զույգը տուն է գնել Էնսինոյում (Լոս Անջելես)։

## Ծանոթագրություններ

## Աղբյուրներ
* Իդինա Մենզելի պաշտոնական էջ

Կատեգորիա:1971 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հնչյունավորողներ
Կատեգորիա:Ամերիկացի մեցցո-սոպրանոներ
Կատեգորիա:Ամերիկացի սոպրանոներ
Կատեգորիա:Ամերիկացի փոփ երգչուհիներ
Կատեգորիա:Ամերիկացի ֆեմինիստներ
Կատեգորիա:Երգերի հեղինակներ
Կատեգորիա:Թատրոնի դերասանուհիներ
Կատեգորիա:ԼԳԲՏ իրավունքների ակտիվիստներ
Կատեգորիա:Հրեա ֆեմինիստներ
Կատեգորիա:Մայիսի 30 ծնունդներ
Կատեգորիա:Նյու Յորք քաղաքում ծնվածներ
Կատեգորիա:Նյու Յորքի համալսարանի շրջանավարտներ
Կատեգորիա:Ֆեմինիստ երաժիշտներ
Կատեգորիա:Աուդիոգիրք կարդացողներ
Կատեգորիա:21-րդ դարի ամերիկացի հրեաներ
Կատեգորիա:20-րդ դարի ամերիկացի հրեաներ
Կատեգորիա:Հոլիվուդյան փառքի ծառուղի
Վլադիմիր Իշին

**Վլադիմիր Սավելևիչ Իշին** (), ասորի խորհրդային ինժեներ-էլեկտրիկ։

1957 թվականին ավարտել է Երևանի պոլիտեխնիկական ինստիտուտը։ 1973 թվականին նշանակվել է Երևանի միկրոէլեկտրոնիկայի ԳՀԻ-ի գործարանի գլխավոր ինժեներ։ «Նաիրի» էլեկտրոնային հաշվողական մեքենաների ընտանիքի՝ սերիական արտադրության մեջ ներդրման աշխատանքների համար 1971 թվականին արժանացել է ԽՍՀՄ պետական մրցանակի։

Կատեգորիա:Ասորիներ
Կատեգորիա:1931 ծնունդներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ՀՊՃՀ շրջանավարտներ
Կատեգորիա:Խորհրդային ճարտարագետներ
Կատեգորիա:ԽՄԿԿ անդամներ
Լյովա Սամվելյան

**Լյովա Արտավազդի Սամվելյան** (), հայ մարզիչ, մանկավարժ։ Մանկավարժական գիտությունների թեկնածու (1970), պրոֆեսոր (1992), ըմբշամարտի ԽՍՀՄ սպորտի (1958), սպորտի պատվավոր (1961) վարպետ, Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2014)։

## Կենսագրություն
1961 թվականին ավարտել է ՖԿՀՊԻ և 1966 թվականին՝ Երևանի պետական համալսարանի տնտեսագիտական ֆակուլտետը։ 1961-1975 թվականներին աշխատել է Երևանի պոլիտեխնիկական ինստիտուտում, 1975 թվականից՝ ՀՊՏՀ ֆիզիկական դաստիարակության ամբիոնի վարիչ։ 1996 թվականից՝ Հայկական ազգային օլիմպիական ակադեմիայի, 2004 թվականից՝ ՀԱՕԿ-ի «Արդարացի խաղ» կոմիտեի (1996-2004 թվականներին՝ նախագահ) փոխնախագահ, 1996 թվականից միջազգային տեղեկագիտության ակադեմիայի թղթակից անդամ։ 2014 թվականին ՀՀ Նախագահի հրամանագրով նրան շնորհվել է Հայաստանի Հանրապետության ֆիզիկական կուլտուրայի և սպորտի վաստակավոր գործչի պատվավոր կոչում։

## Գործունեություն
Աշխատանքները վերաբերում են երիտասարդների կրթությանը, ըմբիշների տեխնիկական գործողությունների կատարելագործմանը։ Հեղինակ է «Հոգու ալիքներ» (հատոր 1-3, 2002-2006) ժողովածուի, «Արդարացի խաղը և սպորտը» (2006) ուսումնական ձեռնարկի։

## Ծանոթագրություններ

Կատեգորիա:1940 ծնունդներ
Կատեգորիա:ԵՊՀ շրջանավարտներ
Կատեգորիա:Երևան քաղաքում ծնվածներ
Կատեգորիա:ՀՀ ԳԱԱ թղթակից անդամներ
Կատեգորիա:ՀՀ ֆիզիկական կուլտուրայի և սպորտի վաստակավոր գործիչներ
Կատեգորիա:Հայ գիտնականներ
Կատեգորիա:Հայ մանկավարժներ
Կատեգորիա:Հայ մարզիչներ
Կատեգորիա:Մանկավարժական գիտությունների թեկնածուներ
Կատեգորիա:Օգոստոսի 10 ծնունդներ
Ինֆրաձայն

[մինի|Ինֆրաձայների մշտադիտարկման կայան [Գրենլանդիայում]]
**Ինֆրաձայն** ( — ավելի ցածր, տակ և ձայն), լսելի հաճախությունների տիրույթից ցածր հաճախություն ունեցող, ձայնայինին նման առաձգական տատանումներ։ Ինֆրաձայնային տիրույթի վերին սահման են ընդունում 16—25հց հաճախությունը, իսկ ներքին սահմանն անորոշ է։ Մեծ ամպլիտուդների դեպքում ինֆրաձայնը ճնշման կամ ցավի զգացում է առաջացնում ականջում։ Ինֆրաձայնային ալիքներ են պարունակում մթնոլորտի, անտառի և ծովի աղմուկը, դրանց աղբյուրը մթնոլորտի տուրբուլենտությունն է և քամին (օրինակ, այսպես կոչված, «ծովի ձայնը»)։ Ինֆրաձայնային տատանումների աղբյուր են նաև ամպրոպային պարպումները (որոտ), պայթյուններն ու հրանոթային կրակոցները։ Երկրակեղևում ինֆրաձայնային հաճախության վիբրացիա և ցնցումներ են առաջանում ամենաբազմազան աղբյուրներից, այդ թվում պայթյուններից, փլուզումներից և տրանսպորտային գրգռիչներից։ Ինֆրաձայնի համար բնորոշ է թույլ կլանումը տարբեր միջավայրերում, որի հետևանքով ինֆրաձայնային ալիքները օդում, ջրում և երկրակեղևում կարող են տարածվել մեծ հեռավորությունների վրա։ Այդ երևույթը գործնականում կիրառվում է հուժկու պայթյունների տեղը կամ գործող հրանոթի դիրքը որոշելու համար։ Ինֆրաձայնային ալիքների շնորհիվ հնարավոր է կանխագուշակել ցունամի տարերային աղետը։ Պայթյունների՝ մեծ թվով ինֆրաձայնային հաճախություններ պարունակող ձայները կիրառվում են մթնոլորտի վերին շերտերի, ջրային միջավայրի հատկությունների հետազոտման համար։ Ինֆրաձայն ընդունում և չափում են հատուկ միկրոֆոններով, հիդրոֆոններով, գեոֆոններով կամ վիբրոմետրերով։

Կատեգորիա:Ինֆրաձայն
Սառա Իշանթուրաևա

**Սառա Աբդուռահմանովնա Իշանթուրաևա** (, ), ուզբեկ խորհրդային դերասանուհի։ ԽՍՀՄ ժողովրդական արտիստուհի (1951)։

1927 թվականից աշխատում է Հ. Համզայի անվան ուզբեկական դրամատիկական թատրոնում (Տաշքենդ)։ Լավագույն դերերից են՝ Դիլբար (Յաշենի «Երկու կոմունիստ»), Ջամիլա (Համզայի «Բայը և բատրակը»), Օֆելյա, Դեզդեմոնա (Շեքսպիրի «Համլետ», «Օթելլո»), Կատերինա (Ալեքսանդր Օստրովսկու «Ամպրոպ»), Իոկաստա (Սոֆոկլեսի «Էդիպ արքա»)։ Արժանացել է ԽՍՀՄ պետական մրցանակի (1949)։

Կատեգորիա:Ուզբեկ դերասաններ
Կատեգորիա:ԽՍՀՄ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Լենինի շքանշանի ասպետներ
Կատեգորիա:ԽՍՀՄ քաղաքական գործիչներ
Կատեգորիա:Ստալինյան մրցանակի դափնեկիրներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ անդամներ
Կատեգորիա:Խորհրդային դերասանուհիներ
Կատեգորիա:Խորհրդային հասարակական գործիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Ինքնատատանումներ

**Ինքնատատանումներ**, որևէ համակարգում առաջացող ֆիզիկական ցանկացած բնույթի չմարող տատանումներ, որոնք կարող են գոյություն ունենալ արտաքին փոփոխական ազդեցությունների բացակայության պայմաններում։ Ինքնատատանւմի ձևն ու հաճախականությունը պայմանավորված են համակարգի հատկություններով (ի տարբերություն ստիպողական տատանումների)։ Ինքնատատանումի օրինակներ են ժամացույցի ճոճանակի, երաժշտական գործիքի լարերի, ռադիոգեներատորի էլեկտրական կամ քվանտային գեներատորի լուսազդանշանների տատանումները։ Այն համակարգերը, որոնցում ինքնատատանումներ են առաջանում, կոչվում են ինքնատատանողական։ Ինքնատատանողական ցանկացած համակարգ անհրաժեշտորեն պարունակում է տատանողական համակարգ, որում առաջանում են ազատ,սակայն անխուսափելի կորուստների առկայության պատճառով մարող տատանումներ, էներգիայի աղբյուր, որի հաշվին պահպանվում են ինքնատատանումներ, և հարմարանք՝ փական, որը կարգավորում է էներգիայի ներմուծումը տատանողական համակարգ։ Անհրաժեշտ է նաև հակադարձ մի կապ (տատանողական համակարգից՝ աղբյուր), որն ապահովում է փականի ժամանակին գործարկումը և կարգավորում ներմուծվող էներգիայի բաժինը։

Այսպես, լամպային գեներատորում փականի դերը կատարում է լամպի ցանցը, հակադարձ կապինը՝ տատանողական կոնտուրի և ցանցային կոճերի միջև փոխինդուկցիան։ Հաստատուն ամպլիտուդի տատանումներ ստանալու համար ներմուծվող էներգիան պետք է ճշտորեն հավասարվի կորուստներին։ Բացի այդ, էներգետիկ հավասարակշռության վիճակը պետք է կայուն լինի, որպեսզի պատահական ֆլուկտուացիաների դեպքում ինքնաբերաբար վերականգնվի։ Այսպիսի դինամիկ կայունությունը ապահովում է ինքնատանողական համակարգի մեջ ոչ գծային տարրի առկայությամբ։ Առաջացող տատանումների ձևը կախված է տատանողական համակարգի բարորակությունից, եթե այն մեծ է, տատանումները ձևով համընկնում են համակարգի սեփական տատանումներին։ Սահմանային դեպքում, երբ պարբերության ընթացքում ներմուծվող էներգիան նույն պարբերության վերջում լրիվ ցրվում է, տատանումները ձևով ռելաքսացիոն են։

Կատեգորիա:Ինքնատատանումներ
Կատեգորիա:Ֆիզիկայի հասկացություններ
Դաստիարակ (ամսագիր)

**«Դաստիարակ»**, պատկերազարդ ամսագիր։ Լույս է տեսել 1873-1874 թվականների, Թեոդոսիայում։ Խմբագիր-հրատարակիչ՝ Տ․ Տեովլեթյան։

Իր խնդիրն է համարել ընթերցողներին օգնել գյուղատնտեսության, արհեստների, վաճառականության, մանկավարժությանան, առողջապահության և այլ հարցերում։ Տպագրել է նաև հոդվածներ աշխարհագրության, պատմության, բնագիտության, բուսաբուծության վերաբերյալ, պաշտոնական տեղեկություններ, տարբեր լուրեր։ Ընտանիքի և կենցաղի հարցերում կարևոր դեր է հատկացրել կնոջը, շեշտել նրա գրագիտության մակարդակի բարձրացման անհրաժեշտությունը։ Անդրադարձել է նաև գեղարվեստի խնդիրներին, նյութեր տպագրել Հովհաննես Այվազովսկու մասին։

Կատեգորիա:Ռուսական կայսրության հայկական ամսագրեր
Կատեգորիա:Հայկական տնտեսական պարբերականներ
Կատեգորիա:Հայկական գիտական պարբերականներ
Կատեգորիա:Պարբերականներ այբբենական կարգով
Կատեգորիա:Ղրիմահայ մամուլ
Կատեգորիա:Հայերը Թեոդոսիայում
Ինֆիլտրատ

**Ինֆիլտրատ** ( լատիներեն in-ներս և filtratus - քամվածք), օրգանիզմի հյուսվածքներում բջջային տարրերի կուտակումը՝ ախտահարված օջախի շուրջը։ Լինում է բորբոքային և ուռուցքային ինֆիլտրատ։ Բորբոքային ինֆիլտրատն առավելապես պարունակում է բազմաձև-կորիզային լեյկոցիտներ (թարախային ինֆիլտրատ), էրիթրոցիտներ (հեմոռագիկ ինֆիլտրատ), հիստիոցիաներ և պլազմատիկ բջիջներ։ Այս ինֆիլտրատները կարող են ներծծվել, քայքայվել, առաջացնել կավերնա (խոռոչ), թարախակույտ կամ սպի։ Ուռուցքային ինֆիլտրատը բաղկացած է տարբեր բնույթի ուռուցքային բջիջներից (քաղցկեղ, սարկոմա)։ Ինֆիլտրատի առաջացման հատվածում հյուսվածքի ծավալը մեծանում է, գույնը փոխվում, պնդանում, դառնում ցավոտ։ Վիրաբուժական պրակտիկայում «ինֆիլտրատ» են անվանում ետվիրահատական շրջանում վերքի շուրջն առաջացած պնդացումները։

Կատեգորիա:Ախտաբանական անատոմիա
Կատեգորիա:Վիրաբուժություն
Ֆելիքս Սաֆարյան

**Ֆելիքս Պետրոսի Սաֆարյան** (, թաղված է Զոլաքարում), հայ ֆիզիկոս-տեսաբան։ Ֆիզմաթ գիտությունների դոկտոր (1989), պրոֆեսոր (1990)։

## Կենսագրություն
1961 թվականին ավարտել է Երևանի պետական համալսարանը։ 1972-1992 թվականներին՝ ՀՀ ԳԱԱ Ֆիզիկական հետազոտությունների ինստիտուտի գիտաշխատող, 1992-2001 թվականներին՝ ՀՊՄՀ տեսական ֆիզիկայի ամբիոնի վարիչ։

## Գործունեություն
Աշխատանքները վերաբերում են լազերային բյուրեղների օպտիկական սպեկտրների մի շարք բնութագրերի վրա էլեկտրոն-ֆոնոնային ներգործության հարցերին։ Բացահայտել է իոնների միջև Էներգիայի ոչ ճառագայթային անցման շարժընթացում ֆոնոնային մեխանիզմի կարևորությունը, ստեղծել լազերային բյուրեղների օպտիկական սպեկտրների բնութագրերի հաշվման քանակական տեսություն։

## Ծանոթագրություններ

Կատեգորիա:Հայ բուսաբաններ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Վինդոլանդայի տախտակներ

**Վինդոլանդայի տախտակներ** կամ **Վինդոլանդայի պնակներ** (, ), Հռոմեական Բրիտանիայի ժամանակաշրջանին վերաբերող կենցաղային գրագրության հուշարձաններ՝ գրված փայտե տախտակների (պնակների) վրա։ Հանդիսանում են Մեծ Բրիտանիայի տարածքում գտնված հնագույն գրավոր փաստաթղթերը։ Թվագրվում են մ.թ. I—II դարերով։

Վինդոլանդայի տախտակները համարվում են Հադրիանոսի պատի վրա տեղակայված հռոմեական կայազորերի կյանքի վերաբերյալ տեղեկությունների լավագույն աղբյուրը։ Վինդոլանդայի տախտակները տեղեկություններ են պարունակում հյուսիսային Անգլիայի Վինդոլանդա բնակավայրի հռոմեական կայազորի զինվորական կյանքից, ինչպես նաև կայազորի զինվորների ընտանիքների անդամների կենցաղային առօրյայից։

Պահվում և ցուցադրվում են Բրիտանական թանգարանում։ 2010-ի դրությամբ վերծանվել և հրատարակվել են հայտնաբերված 752 տախտակների տեքստերը։ Պեղումները և նոր տախտակների հայտնագործությունները Վինդոլանդայում շարունակվում են։

## Աղբյուրներ
Օքսֆորդի համալսարանի կայքում 

## Գրականություն
* Alan K. Bowman. Life and Letters on the Roman Frontier։ Vindolanda and its people. Oxford, 2004 (2nd ed.) 

Կատեգորիա:Հռոմեական Բրիտանիա
Կատեգորիա:Հնագիտական գտածոներ
Կատեգորիա:Լատիներեն գրություններ
Կատեգորիա:Բրիտանական թանգարան
Ձնծաղիկ

**Ձնծաղիկ** (), գալանտուս, ձմեռնածաղիկ, սպիտակածաղիկ, արանգ-պարանգ, շքանարգիզազգիների ընտանիքի բազմամյա, սոխուկավոր խոտաբույսերի ցեղ։

## Տարածում
Հանդիպում է Տավուշի մարզում (Իջևան, Աչաջուր գյուղ), աճում է ստորին լեռնային գոտում, կաղնու-բոխու անտառներում (1100 մ բարձրներում)։ Անդրկովկասյան բնաշխարհիկներ են։
Հայտնի է մոտ 20 տեսակ՝ տարածված Փոքր Ասիայում, Կենտրոնական և Հարավային Եվրոպայում, Կովկասում, 1 տեսակը՝ Լիբանանում։ Աճում է հիմնականում նախալեռնային և լեռնային անտառներում կամ բարձրլեռնային մարգագետիններում։

## Կենսաբանական նկարագիր
մինի|ձախից
thumb|''Galanthus elwesii''
thumb|''Galanthus nivalis'' 'Viridapice'
Տերևները մեծ մասամբ երկուսն են, գծաձև։ Ծաղիկները մեկական են, խոնարհված։ Ծաղկում է վաղ գարնանը։ Պտուղը տուփիկ է։ Որոշ (այդ թվում ՀՀ-ում աճող) տեսակներ դեղաբույսեր են, պարունակում են ալկալոիդներ։ Ալպիական ձնծաղիկ տարածված է ստորին լեռնային գոտու կաղնու – բոխու և հաճարենու անտառներում, կենու պուրակներում, նոսր թփուտներում և այլն, անդրկովկասյան ձնծաղիկի՝ ստորին և միջին լեռնային գոտիների կաղնու – բոխու և միայն բոխու անտառների փուխր բուսահողերում։ Այս տեսակները գրանցված են ՀՀ Կարմիր գրքում։

## Տեսակներ
Հայտնի է մոտ 20, Հայաստանում՝ 3 տեսակ՝ ձնծաղիկ ալպիական (G. alpinus), ձնծաղիկ անդրկովկասյան (G. transcaucasicus), ձնծաղիկ Արտյուշենկոյի (Տ. artjuschenkoae)։
* 
**  = 
* 
* 
* 
* 
* 
* 
* 
* 
* 
* 
* 
** 
* 
* 
* 
* 
* 
* ,
* 
* 

## Գեղարվեստական գրականության մեջ
* Ձնծաղիկ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 3-6։

## Պատկերասրահ
 
Ձնծաղիկները քարերում.jpg|Ձնծաղիկները քարերում
Snowdrop_ukraine.JPG
Snowdrop_ukraine.JPG
Galanthus_nivalis_floral_diagram-2.jpg
Weiße Galanthusblüten.JPG


## Գրականություն
* *Артюшенко З. Т.*. Критический обзор рода *Galanthus* L. // Ботанический журнал. М.-Л.։ 1966, 51։1443.
* 
* 
* 

Կատեգորիա:Դեղաբույսեր
Կատեգորիա:Շքանարգիզազգիներ
Սիլֆոն

մինի|Մետաղյա սիլֆոններ
**Սիլֆոն** (անգլերեն - Sylphon ֆիրմային անվանումից), ալիքավոր կողմնային մակերևույթով բարակապատ մետաղե խողովակ կամ խցիկ։ Պատրաստում են սիլֆոնի կարվածքը արույրից, ֆոսֆորային ու բերիլիումային բրոնզից և չժանգոտվող պողպատից։ Սիլֆոնը լայնորեն կիրառվում է պնևմո-և հիդրոավտոմատիկայում՝ որպես սիլֆոյի հատակին ազդող հեղուկի կամ գազի ճնշումների տարբերության նկատմամբ զգայուն տարր, որը զսպանակի պես ձգվում կամ սեղմվում է։ Սիլֆոնն օգտագործում են նաև որպես խողովակաշարերի ճկուն միացումներ, ջերմաստիճանային երկարացումների կոմպենսատորներ, միջավայրերի առաձգական բաժանիչներ են։ ճնշումների մեծ տարբերության դեպքում և ագրեսիվ միջավայրերում աշխատանքի համար սիլֆոնի պատերը պատրաստում են երկ-, եռա- և քառաշերտ։

Կատեգորիա:Ավտոմեքենաների մասեր և մեխանիզմներ
Կատեգորիա:Խողովակային տրանսպորտ
Սիլոսահավաք կոմբայն

240px|մինի|Սիլոսահավաք կոմբայնը և կցորդով տրակտորն աշխատանքի ժամանակ
240px|մինի|Կցորդով սիլոսահավաք կոմբայն (տեսանյութ)
**Սիլոսահավաք կոմբայն** սիլոսացվող բույսերը հնձող, մանրացնող և այդ զանգվածը փոխադրամիջոցների վրա բեռնող գյուղատնտեսական մեքենա։ Կարելի է օգտագործել նաև սենաժի և խոտալյուրի պատրաստման հոսքային գծերում։

Սիլոսահավաք կոմբայնի աշխատանքային մասերն են․ կտրող ապարատը, վիլակը, մատուցող փոխադրիչը, սնուցող ապարատի վերին բիտերը, բեռնաթափող փոխադրիչը, սիլոսախողովակը, դանակային թմբուկը, հակակտրիչը, սնուցող ապարատի ներքին մատուցող գլանը, կոմբայնի ընթացքային մասը։ Կոմբայնի պտտվող վիլակը բույսերի ցողունները թեքում է դեպի կտրող ապարատը, որով դրանք կտրվելուց հետո տեղափոխվում են մատուցող փոխադրիչի և ապա՝ սնուցող ապարատի վերին ու ներքին գլանների վրա։ Խտացված և սեղմված շերտն անցնելով գլաններով հասնում է մանրող ապարատին և մանրված վիճակում սիլոսախողովակով մղվում դեպի բեռնաթափող փոխադրիչն ու թափվում կոմբայնի կողմից ընթացող փոխադրամիջոցների մեջ։

Օգտագործվում է սենաժի, խոտի, խոտալյուրի և սիլոսի պատրաստման համար։ Հավաքվող մշակաբույսի տեսակից կախված՝ կերահավաք կոմբայնը համալրում են (խոտհնձի համար) հոսքային կամ թմբուկաձև (բարձրացողուն մշակաբույսերի համար) հոծ կտրման հնձիչներով, նաև՝ հավաքիչով։ Կերահավաք կոմբայնը լինում է կցովի և ինքնագնաց՝ տարբեր հզորության շարժիչներով։ Ինքնագնաց կերահավաք կոմբայնի տանող անիվները և բանող օրգանները գործողության մեջ են դրվում հիդրավլիկ փոխանցումներով։ Կերահավաք կոմբայնը սպասարկում է մեխանիկ վարորդը։

Կատեգորիա:Գյուղատնտեսական տեխնիկա
Կատեգորիա:Կերաբույսեր
Արանսասու

**Արանսասու** (, քաղաք և մունիցիպալիտետ Իսպանիայում, մտնում է Բիսկայա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Արրատաիա Ներվիոն շրջանում։ Բնակչությունը 325 մարդ (2010 թվականի տվյալներով)։ Տարածքը 3,8 կմ² է։

## Արտաքին հղումներ
* Պաշտոնական էջ 

Կատեգորիա:Իսպանիայի քաղաքներ
Չոի Մին Հո

**Չոի Մին Հո** (հանգըլ՝ 최민호, հանջա՝ 崔珉豪, ), հարավկորեացի ռեփեր հարավկորեական SHINee բոյզ բենդից։

Սովորաբար կրճատ անվանում են Մին Հո ()։

## Կենսագրություն
Ծնվել է 1991 թվականի դեկտեմբերի 9-ին Ինչոն քաղաքում։

2006 թվականին նրան նկատել են S.M. Casting System լսումների ժամանակ։ SHINee կազմում մինչև դեբյուտը Մին Հոն աշխատել է որպես մոդել Սան Բեկի ցուցադրություններին (Seoul Collection F/W 08-09)։

### Դերասանական գործունեություն
Նկարահանվել է նաև մի քանի տեսահոլովակներում, ինչպիսիք են Girls' Generation-ի «SNSD»-ը և VNT-ը։

2010 թվականի նոյեմբերի 20-ին էկրան բարձրացավ Դաշնակահարը դրաման, որտեղ նրան էր վստահված գլխավոր դերը։

### Երաժշտական գործունեություն
Մին Հոն SHINee բոյս֊բենդի մի շարք երգերի բառերի հեղինակն է․

* The SHINee World: «Replay», «Love Like Oxygen», «Love’s Way», «One for Me», «Graze», «Best Place».
* Juliette: «Talk to You», «Juliette», «Hit Me», «Romeo + Juliette».
* Lucifer: «Up & Down», «Obsession», «Your Name», JQ֊ի հետ համահեղինակ է նաև «WOWOWOW» երգի բառերի։ «Shout Out» երգի բառերը գրել է MISFIT֊ի և խմբի մյուս անդամների հետ։
* Hello: «Hello», «One», «Get It».
* The First: «Better», «To Your Heart», «Stranger».

### Անձնական կյանք
250px|մինի|Չոի Մին Հոն 2014 թվականին
2008 թվականին երիտասարդական միջազգային երրորդ վիդեո փառատոնում նա Shinee-ի անդամ և իր ընկեր Քեյի հետ արժանացել է բարի կամքի դեսպան և «աուրա» կոչմանը։

Մինհոն 2010 թվականին նշանակվել է Կոնկուկ համալսարանի դեսպան։ 2010 թվականի փետրվարի 10-ին ավարտել է Կոնկուկի համալսարանին առընթեր ավագ դպրոցը։ Նախորդ տարի հանձնելով ընդունելության թեստերը՝ 2010 թվականին նա հեռակա ուսուցման համակարգով ընդունվել է Կոնկուկի համալսարանի արվեստի և մշակույթի բաժին՝ ֆիլմերի մասնագիտությամբ, որտեղ նա այժմ էլ սովորում է։ Նրա հայրը՝ Չոի Յուն Գյոմը, Հարավային Կորեայում ֆուտբոլային հայտնի մարզիչ է։ Նա ունի ավագ եղբայր՝ Չոի Մինսոկ անունով։

2010 թվականի մարտին «Երազների հավաքականի» երկրորդ սեզոնը նկարելու ընթացքում Մինհոն վնասվածք է ստացել և պետք է հրաժարվեր իր գործունեությունից, և նրա գործընկեր Shinee-ի անդամ Թեմինը նրա բացակայության ժամանակ փոխարինեց նրան։ Վերականգնումից հետո Մինհոն 2010 թվականի օգոստոսին վերջականապես վերադարձավ շարունակելու իր գործունեությունը և նպաստելու Shinee-ի երկրորդ ամբողջական ալբոմի՝ "Lucifer"-ի առաջխաղացմանը։

2011 թվականի մայիսի 23-ին նրան շնորհվել է Youth 2011-ի պատվավոր դեսպան կոչումը, այնուհետև COEX դահլիճում անցկացված «երիտասարդության շաբաթ» միջոցառման ժամանակ ստացել է անվանական ափսե։

## Ֆիլմագրություն
### Հեռոըստասերիալներ

### Այլ շոուներ

### Մասնակցություն տեսահոլովակներում

## Մրցանակներ և առաջադրումներ

## Ծանոթագրություններ

Կատեգորիա:1991 ծնունդներ
Կատեգորիա:S.M. Entertainment
Կատեգորիա:Դեկտեմբերի 9 ծնունդներ
Կատեգորիա:Հարավկորեացի դերասաններ
Կատեգորիա:Հարավկորեացի երգահաններ
Կատեգորիա:Հարավկորեացի երգիչներ
Կատեգորիա:Հարավկորեացի հաղորդավարներ
Կատեգորիա:Հարավկորեացի մոդելներ
Լարա Քրոֆթ։ Դամբարաններ թալանողը

«**Լարա Քրոֆթ։ Դամբարաններ թալանողը**» (), հնագետ և արկածախնդիր Լարա Քրոֆթին նվիրված «Tomb Raider» համակարգչային խաղերի շարքի էկրանավորումն է։ Ֆիլմը թողարկվեց 2001 թվականի ամռանը։ Լարայի կերպարը մարմնավորեց Անջելինա Ջոլին։

«Լարա Քրոֆթ։ Դամբարաններ թալանողը 2. կյանքի օրորոց» ֆիլմը թողարկվեց 2003 թվականին։

## Սյուժե
Ֆիլմի սկզբում Լարա Քրոֆթը եգիպտական գերեզմանոցում կռվում է ռոբոտի հետ՝ հիշողության քարտը ձեռք բերելու համար։ Նա չեզոքացնում է ռոբոտին և փոխում դրա ծրագիրը։ Հետագայում պարզ է դառնում, որ կռիվը տեղի էր ունենում Լարայի մասնավոր տարածքում, իսկ Բրայսը (Լարայի օգնականը) ուղղակի ցանկանում էր փորձել իր ռոբոտին։

Նույն օրը՝ մայիսի 15-ին, սկսվում է մոլորակների շքերթը, որը պետք է ավարտվի արևի խավարմամբ։ Սա տեղի է ունենում 5 հազար տարին մեկ անգամ։ Վենետիկում կայանում է Իլլումինատների հանդիպում։ Նրանք ցանկանում են գտնել խորհրդավոր հնության երկու մասերը մինչ մոլորակների շքերթի ավարտը։ Իլլումինատների խմբի անդամ Մանֆրեդ Փաուելը հավաստիացնում է ներկաներին, որ նա կգտնի հնության մասերը։

Այդ նույն գիշեր Լարան երազում տեսնում է իր մահացած հորը, ով հիշեցնում է իրեն մոլորակների շքերթի և դրա հետ կապված «լույսի եռանկյունու» մասին։ Առավոտյան նա գտնում է աստիճանների տակ գտնվող գաղտնի սենյակի մուտքը։ Գաղտնի սենյակում գտնում է տարերայնորեն տկտկացող հին ժամացույց։ Բրայսը զոնդի օգնությամբ ժամացույցի մեջ գտնում է մի սարք, որի շուրջ էլ սկսում են զարգանալ ֆիլմի դեպքերը։

## Դերերում

## Ֆիլմի երաժշտությունը
*Lara Croft: Tomb Raider - Original Motion Picture Soundtrack* թողարկվել է հունիսի 15-ին, 2001 թվական։ Ֆիլմի երաժշտության հիմնական աղբյուրներն են համարվում իռլանդալան «U2» ռոք խմբի «Elevation Tomb Raider Mix» և ամերիկյան «Nine Inch Nails» խմբի «Deep» երգերը։

## Ծանոթագրություններ

## Արտաքին հղումներ
* Լարա Քրոֆթ։ Դամբարաններ թալանողը  
* Լարա Քրոֆթ։ Դամբարաններ թալանողը 
* Ջնջված տեսարաններ
* 
* http://tombraidermovie.euro.ru/
* http://tombraidermovie.com/

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների բրիտանական ֆիլմեր
Կատեգորիա:2001 ֆիլմեր
Կատեգորիա:Paramount Pictures ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Գերմանական ֆիլմեր
Կատեգորիա:Ճապոնական ֆիլմեր
Կատեգորիա:Սայմոն Ուեսթի ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Գերմանական անգլերեն ֆիլմեր
Կատեգորիա:2000-ականների գերմանական ֆիլմեր
Crazy Kids

«**Crazy Kids**», ամերիկացի երգչուհի Կեշայի երգն է, համագործակցությամբ ամերիկացի ռեփերներ Will.i.am-ի և Ջուսի Ջեյի հետ։ Երգը թողարկվել է 2013 թվականի ապրիլի 30-ին, որպես Կեշայի «Warrior» (2012) կրող երկրորդ ստուդիական ալբոմի երրորդ սինգլ։ Երգի հիմնական տարբերակը (առանց Will.i.am-ի կամ Ջուսի Ջեյի մասնակցության) գրվել է Կեշայի, Dr. Luke-ի, Will.i.am-ի, Cirkut-ի և Բենի Բլանկոյի կողմից։ Ավելի ուշ ռեփերներ Will.i.am-ը և Ջուսի Ջեյը իրենց սեփական ռեմիքս տարբերակների համար գրել են իրենց հատվածները։

Երգի տեսահոլովակը, որի ռեժիսորն է Դարեն Քրեյգը, թողարկվել է 2013 թվականի մայիսի 28-ին։ Տեսահոլովակի համար ընտրվել է Will.i.am-ի տարբերակը, ով նաև նկարահանվել է տեսահոլովակում։

## Հիթ-շքերթներ և հավաստագրեր
### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը (Will.i.am-ի ռեմիքս)
* Ջուսի Ջեյի ռեմիքս տարբերակի աուդիոն

Կատեգորիա:2012 երգեր
Կատեգորիա:2013 սինգլներ
Կատեգորիա:Will.i.am երգեր
Կատեգորիա:Ջուսի Ջեյի երգեր
Ինքնագնաց շասսի

մինի|Խրամատային էքսկավատոր
**Ինքնագնաց շասսի**, անիվավոր տրակտոր։ Նախատեսված է գյուղատնտեսական կախվող տիպի մեքենաների հետ աշխատելու համար։ Կատարում է բանջարաբուծական, անասնապահական ֆերմաների, տրանսպորտային և այլ աշխատանքներ։ Տրակտորից տարբերվում է կառուցվածքի և շահագործման պարզությամբ, փոքր քաշով, շարժունակությամբ։ Լինում է ունիվերսալ և նպատակային։ Ավելի տարածված է ունիվերսալը։ Ինքնագնաց շասսիի շարժիչը տեղակայված է հետևի մասում, առջևում ազատ շրջանակն է, որի վրա հավաքում են գյուղատնտեսական տարբեր մեքենաներ։ Ինքնագնաց շասսինները հատկապես լավ են աշխատում միջշարային մշակման կուլտիվատորների հետ։

Կատեգորիա:Տրանսպորտ
Էրիկ Դուրմ

**Էրիկ Դուրմ** (), գերմանացի պրոֆեսիոնալ ֆուտբոլիստ է, որը ներկայումս խաղում է գերմանական Բորուսիա Դորտմունդ ակումբում, Գերմանիայի ֆուտբոլի ազգային հավաքականի անդամ է։ Խաղում է պաշտպանի դիրքում։ 2014 թվականի հուլիսի 10-ի դրությամբ տրանսֆերային արժեքը 6,000,000€ է։

## Ակումբային կարիերա
### Կարիերայի սկիզբը
Էրիկ Դուրմը ֆուտբոլով սկսել է զբաղվել 1998 թ.-ին, «Էշվայլեր» ֆուտբոլային ակադեմիայում։ 2008 թ.-ին գնաց «Սարբրյուկեն» թիմի պատանեկան հավաքական, որտեղ և դարձավ պատանեկան լիգայի լավագույն ռմբարկուն՝ իր հաշվին գրանցելով 13 գոլ։ 2010 թ.-ի հունիսին Դուրմը շարունակեց իր պատանեկան կարիերան «Մայնց 05-ի» պատանեկան կազմում։ Այստեղ նա դարձավ 2010/11 մրցաշրջանի պատանեկան Գերմանիայի Գավաթի մրցանակակիր։ Թիմի հետ Էրիկը մասնակցեց միայն «Էլվեսբերգի» դեմ խաղին Ռեգիոնալլիգայում։

2011/12 մրցաշրջանում պաշտպանին հաջողվեց հիմնական կազմում տեղ գրավել։ Մրցաշրջանի առաջին կեսում նա իր հաշվին գրանցեց 9 գոլ, և ուզում էր ևս 4 գոլ խփել, երբ ստացավ պաշտոնական առաջարկ 2 ակումբներից։ Դրանցից մեկը Յուրգեն Կլոպի առաջին գլխավորած թիմն էր՝ «Մայնցը», իսկ մյուսը Յուրգեն Կլոպր ներկայիս գլխավորած թիմը՝ Դորտմունդի Բորուսիան։ Էրիկ Դուրմը մեկնեց Դորտմունդ։

### «Բորուսիա Դորտմունդ»
2012/13 մրցաշրջանում նա պայմանագիր կնքեց Դորտմունդի Բորուսիայի հետ, մինչև 2014 թ.։ 2012 թ.-ի հունիսի 21-ին նա առաջին անգամ «Դորտմունդի Բորուսիայի» մարզաշապիկով դուրս եկավ «Օսնաբրյուկի» դեմ խաղին։

2013/14 մրցաշրջանում նա հայտավորված էր «Դորտմունդի Բորուսիայի» առաջին կազմում։ 2013/14 մրցաշրջանում Դուրմը հայտավորված էր «Դորտմունդի Բորուսիայի» առաջին կազմում։ 2013 թ.-ի օգոստոսի 10-ին պաշտպանը 87-րդ րոպեին փոխարինման դուրս եկավ Ռոբերտ Լևանդովսկու փոխարեն։ Նրա նորամուտը ՈՒԵՖԱ Չեմպիոնների լիգայում «Օլիմպիկի» դեմ խաղում եղավ։

## Կարիերան հավաքականում
2011 թ.-ի մայիսին Դուրմը իր նորամուտը նշեց Գերմանիայի Մ19 հավաքականում։ Այդ օրը նրանք խաղում էին Հունգարիայի դեմ։ 2013 թ.-ի օգոստոսի 13-ին Գերմանիայի Մ21 հավաքականի հետ մասնակցեց առաջին խաղին՝ ֆրանսիայի պատանեկան հավաքականի դեմ։ Հանդիպումը ավարտվեց ոչ-ոքի՝ 0։0։

## Ձեռքբերումներ
### Միջազգային
«**Գերմանիայի հավաքական**»

Աշխարհի չեմպիոն։ 2014

«**Բորուսիա Դորտմունդ**»

Գերմանիայի սուպերգավաթի մրցանակակիր։ 2014

## Արտաքին հղումներ
* [էջը  [Բորուսիա Դորտմունդ]ի պաշտոնական կայքում]

## Ծանոթագրություններ

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի աշխարհի չեմպիոններ
Կատեգորիա:Տղամարդկանց ֆուտբոլի պաշտպաններ
Դասակարգում (տրամաբանություն)

**Դասակարգում**, այդպես է կոչվում տրամաբանական բաժանումը, երբ այն կիրառվում է գիտության մեջ։ Գիտության օբյեկտների հիմնական դասակարգումը կատարվում է ըստ նրանց էական հատկանիշների (այսպես կոչված՝ բնական դասակարգման, օրինակ, բառերի դասակարգման ըստ նրանց խոսքի մասային հատկանիշների)։ Բայց որոշ դեպքերում դասակարգման հիմք կարող են ընդունվել նաև օբյեկտների ոչ էական հատկանիշները, եթե դա նպատակահարմար է որևէ մասնավոր նկատառումով (այսպես կոչված՝ արհեստական դասակարգումը, օրինակ, բառերի այբբենական դասակարգման բառարաններ կազմելիս)։ Մեկ դասակարգումը ենթադրում է օբյեկտի ընձեռած հնարավորությունների սահմաններում տարբեր մակարդակներում հաջորդաբար կատարվող մի քանի բաժանումներ (օբյեկտի բաժանումը տեսակների, տեսակների բաժանումը ենթատեսակների և այլն)։ Բաժանումների այդ համակարգում մասնավորապես ընդունվում է տեսակների ու ենթատեսակների թվարկման որոշակի կարգ։

Կատեգորիա:Տրամաբանություն
Ինտերիեր (կենսաբանություն)

**Ինտերիեր**, ներքնակազմ, կենդանիների օրգանիզմի ներքին, մորֆոլոգիական և ֆիզիոլոգիական առանձնահատկությունների ամբողջություն։ Ուսումնասիրվում է կենդանու կոնստիտուցիան, մթերատվության ցուցանիշները և տոհմային արժեքը գնահատելու նպատակով։ Լաբորատոր մեթոդներով հետազոտվում է կենդանու մթերատվությունը և տնտեսապես օգտակար հատկանիշները որևէ չափով պայմանավորող օրգաններն ու հյուսվածքները (օրինակ, կուրծը, մաշկը, մկանաթելերը, ոսկրային հյուսվածքը, արյունը և այլն)։ Հետազոտություններով հաստատված է, որ տարբեր կոնստիտուցիայով ու մթերատվությամբ կենդանիներն առանձնանում են ինտերիերային ցուցանիշներով. որոշակի կապ կա կրծի գեղձային, շարակցական հյուսվածքների տոկոսային հարաբերության, կրծի, մաշկի քրտնագեղձերի քանակի, գեղձային հյուսվածքի և կաթնատվության միջև (օրինակ, զարգացած գեղձային հյուսվածքով կուրծ ունեցող կովերը բարձրակիթ են)։ Հաստատված է, որ գոյություն ունի փոխադարձ կապ ձիերի արյան կարմիր գնդիկների ցուցանիշների և առույգության, խոզերի արյան շիճուկի սպիտակուցային կազմի և վաղահասության, կովերի վահանաձև գեղձի հորմոնում յոդի պարունակության, բարձրագույն նյարդային համակարգի գործունեության և կաթնատվության միջև։ Ծնողների ինտերիերային ցուցանիշներով (հիմք ընդունելով ժառանգական գործոնները) կարելի է նաև կանխագուշակել սերնդի մթերատվության ուղղությունը (օրինակ, արտադրող ցուլի մաշկի քրտնագեղձերի քանակով կարելի է որոշել դուստրերի մթերատվության ուղղությունը)։

Կատեգորիա:Կենդանիներ
Սալվատիեռա

**Սալվատիեռա** (), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Կուադրիլյա դե Սալվատերրա շրջանում։ Բնակչությունը 4867 մարդ (2010 թվականի տվյալներով)։ Տարածքը 37,77 կմ² է։ Քաղաքը պրովինցիայի վարչական շրջանից հեռու է 26 կմ։

## Պատմություն
Քաղաքը հիմնադրվել է 1256 թվականին։

## Քույր քաղաքներ
*  Բազես, Ֆրանսիա
*  Մոնտանա, Բուլղարիա

## Պատկերասրահ

Salvatierra_-_Casa_Azkarraga_8.jpg
Salvatierra_-_Iglesia_de_San_Juan_19.JPG
Arrizalako_Sorginetxe_trikuharria.jpg
S-a.jpg


## Բնակչություն

## Ծանոթագրություններ

## Արտաքին հղումներ
* Պաշտոնական էջ
* Salvatierra

Կատեգորիա:Իսպանիայի քաղաքներ
Եկորա

մինի

**Եկորա** (), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Ռիոխա Ալավեսա թաղամասում։ Բնակչությունը 286 մարդ (2010 թվականի տվյալներով)։ Տարածքը 18,80 կմ² է։ Քաղաքը պրովինցիայի վարչական շրջանից հեռու է 49 կմ։

## Պատմություն
Քաղաքը հիմնադրվել է 1669 թվականին։

## Անվանի անձինք
* Միգել դե Այալա
* Ֆիդել Ֆուիդիո Ռոդրիգես (1880-1936)

## Ժողովրդագրություն

## Արտաքին հղումներ
* Պաշտոնական էջ 
* Cuadrilla de Laguardia-Rioja Alavesa 
* Página WEB oficial de Yécora 
* Grupo de música: E.T.S. (En Tol Sarmiento)

Կատեգորիա:Իսպանիայի քաղաքներ
Ամորեբիետա Էչանո

**Ամորեբիետա Էչանո** (, , ), քաղաք և մունիցիպալիտետ Իսպանիայում, Բիսկայա նահանգի Դուրանգեսադո շրջանում։ Տարածքը՝ 58,7 կմ²։ Բնակչությունը՝ 17969 մարդ (2010 թվականի տվյալներով)։ Քաղաքը պրովինցիայի վարչական կենտրոնից գտնվում է 19 կմ հեռավորության վրա։

## Պատմություն
Ամորեբիետա Էչանո Բնակավայրը հիմնվել է 12-րդ դարում։ Մունիցիպալիտետը հիմնադրվել է 1951 թվականի հունվարի 26-ին։

## Պատկերասրահ

Bizkaia municipalities Amorebieta.PNG
Amorebieta.JPG|եկեղեցի
Amorebieta patata.JPG|հուշարձան
Amorebieta-Echano_-_Calle_de_San_Pedro_2.jpg
Amorebieta-Echano_-_Santa_Maria_de_la_Asuncion_01.jpg
Amorebieta-Echano_-_San_Juan_Bautista_de_Larrea_(Santuario-Convento_de_la_Virgen_del_Carmen)_07.jpg


## Արտաքին հղումներ
* Պաշտոնական կայք

Կատեգորիա:1951 թվականին հիմնադրված բնակավայրեր
Կատեգորիա:Իսպանիայի քաղաքներ
Ցզյաոցզի

**Ցզյաոցզի**, այս ուտեստը պատկանում է չինական խոհանոցին, իրենից ներկայացնում է մսով և բանջարեղենով լցոնված խմոր։ Օգտագործվում է հիմնականում խոզիմ և կաղամբ։ Ըստ չինական այս հիերոգլիֆների, որոնցով գրվում է ուտեստի անունը տարբեր նշանակություններ ունի, օրինակ 餃 այս նշագիրը մեկ մշանակում է անկյուն, մեկ՝ եղջյուր, որը նշանակում է եռանկյունաձև ձևավորված կամ եղջյուրի տեսք ունեցող։ Ցզյաոցզի բառը մեկ այլ մեկնաբանությամբ նշանակում է ինչ-որ բանի փոփոխություն, մեկը մեկի փոխարինելիություն։

Շատ հաճախ Ցզյաոցզին մատուցվում է խնձորի քացախի սոուսով կամ կտրատած սխտորով և տարբեր այլ սուսներով։

## Արտաքին հղումներ
* Ցզյաոցզիի բաղադրատոմսը

Կատեգորիա:Չինական խոհանոց
Կատեգորիա:Ճապոնական խոհանոց
Կատեգորիա:Կորեական խոհանոց
Կատեգորիա:Մսով ուտեստներ
Կատեգորիա:Ուտեստներ խմորի թաղանթով
Կատեգորիա:Չինական հայտնագործություններ
Ինտերֆազ

**Ինտերֆազ** ( - միջև և ֆազ, փուլ), ինտերկինեզ, բջջի միտոտիկ բաժանման փուլ։ Տարբերում են հետերոսինթետիկ ինտերֆազ, երբ բջիջն աճում է, տարբերակվում, իրականացնում է իրեն բնորոշ ֆունկցիան, և ավտոսինթետիկ ինտերֆազ, որի ընթացքում տեղի է ունենում բջջի նախապատրաստումը հաջորդ բաժանմանը։ Հասուն մարդու օրգանիզմում ինտերֆազը տևում է 10-30 ժամ և ավելի, արագ բաժանվող բջիջներում՝ մի քանի րոպե, օրինակ, ծովոզնու ձվաբջջում 2-4 բլաստոմերների փուլում ինտերֆազը տևում է 14 րոպե։

Կատեգորիա:Բջջային պարբերաշրջան
Դարավանդում

**Դարավանդում**, հողի էրոզիան կանխող և հողի կայունությունը պահպանող գյուղատնտեսական միջոցառում։ Դարավանդման օգնությամբ լանջերը վերածվում են հորիզոնական կամ քիչ թեքության հողահարթակների՝ հնարավորություն ստեղծելով արդյունավետ օգտագործելու լանջերի հողերը գյուղատնտեսական բույսերի մշակության համար։ Կան դարավանդման կատարային, աստիճանային և խրամատային ձևեր։ Կատարային ձևը կիրառվում է 0,02-0,12 թեքության լանջերում՝ ստեղծելով 25-40 սմ բարձրության լայնակի արգելաթմբեր (հողահարթակներ)։ Արգելաթմբերի միջև եղած հեռավորություևը կախված է լանջի թեքության աստիճանից ու տատանվում է 20-50 մ սահմաններում։ Աստիճանայինը կիրառվում է 0,12-0,25 թեքության դեպքում, լանջի հողը կտրվում է, փոխադրվում, կառուցվում են արգելաթմբեր, որոնց միջև եղած հեռավորություևը 2,5-3 մ է։ Խիստ զառիթափ լանջերում կարելի է կառուցել քարե շարվածքով հենապատեր։ Խրամատային ձևը օգտագործվում է սակավազոր հումուսային շերտով ծածկված լանջերում՝ բազմամյա տնկարկներ մշակելիս։ Խրամատից հանված ենթահողի շերտը օգտագործվում է արգելաթմբեր պատրաստելու համար, իսկ խրամատները լցնում են հումուս պարունակող հող։

Հայաստանում դարավանդում կիրառվում է լեռնային, նախալեռնային շրջաններում․ իրացված հողատարածություններում մշակում են խաղող և պտղատու ծառեր։

## Տես նաև
* Դարավանդ

Կատեգորիա:Հողագիտություն
Օյոն

**Օյոն** (, ), քաղաք և մունիցիպալիտետ Իսպանիայում, մտնում է Ալավա նահանգի մեջ։ Մունիցիպալիտետը գտնվում է Ռիոխա-Ալվես թաղամասում։ Տարածքը՝ 45,16 կմ²։ Բնակչությունը՝ 3305 մարդ (2012 թվականի տվյալներով)։ 
Սեպտեմբերի 7-ին, 2011 թվականին մեկնարկվել է 17-րդ փուլը բազմազգ հեծանիվներով մրցավազք։

## Բնակչություն

## Ծանոթագրություններ

## Արտաքին հղումներ
*Պաշտոնական կայք

Կատեգորիա:Իսպանիայի քաղաքներ
Կրիպան

**Կրիպան** (), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Ռիոխա Ալավեսա շրջանում։ Բնակչությունը 195 մարդ (2010 թվականի տվյալներով)։ Տարածք 12,52 կմ² է։ Քաղաքը պրովինցիայի վարչական կենտրոնից հեռու է 45 կմ։

## Պատմություն
Քաղաքը հիմնադրվել է Կառլոս 2–րդի կողմից 1669 թվականին։
Creixell

## Բնակչություն

## Ծանոթագրություններ

## Արտաքին հղումներ
* Պաշտոնական էջ 

Կատեգորիա:Իսպանիայի քաղաքներ
Ենթակառուցվածք

[մինի|[Դավթաշենի կամուրջը]]
**Ենթակառուցվածք** կամ **ինֆրակառուցվածք** ( — ցածր, ենթա- և *structura* — կառուցվածք, դասավորություն), արդյունաբերությանը, գյուղատնտեսությանը և տնային տնտեսություններին սպասարկող տնտեսության ճյուղերի (խճուղիների, ջրանցքների, ջրամբարների, նավահանգիստների, կամուրջների, օդանավակայանների, պահեստների շինարարություն, էներգետիկ տնտեսություն, երկաթուղային տրանսպորտ, կապ, առողջապահություն և այլն) համալիր։

Արտադրության ինֆրակառուցվածքը դա էներգետիկան է, տրանսպորտը, կոմունիկացիաները։

Կառավարման ինֆրակառուցվածքը՝ դա մենեջմենթի և բիզնեսի դպրոցն է և նրանց ապահովող համալսարանները և լաբորատորիաները։

«Ինֆրակառուցվածք» տերմինը ռազմական, բառապաշարից փոխառնվել է 1940-ական թվականներին։

Կատեգորիա:Ինֆրակառուցվածք
Կատեգորիա:Տեխնոլոգիաները հասարակությունում